Στην Ελλάδα, κυκλοφορούν δύο όμοιες σειρές αυτοκινηταμαξών **GTW,** η **560** (κανονικού εύρους), και η **4501** (μετρικού εύρους), τις οποίες λειτουργεί η Hellenic Train και αποτελούν τμήμα του τροχαίου υλικού του ΟΣΕ. Πρόκειται για δίδυμες, προαστιακές ντιζελοκίνητες αυτοκινητάμαξες, τύπου **G.T.W. 2/6**, οι οποίες κατασκευάστηκαν από κοινοπραξία των Stadler, Bombardier και Ελληνικών Ναυπηγείων και τέθηκαν σε λειτουργία από τον ΟΣΕ, μεταξύ 2003 και 2004.

Γενική περιγραφή
----------------

Θάλαμος οδήγησης

|  |  |  |
| --- | --- | --- |
| Το ζεύγος ισχύος |  | Το ζεύγος ισχύος |
| Το ζεύγος ισχύος |  | Εσωτερικό του ζεύγους ισχύος |

Οι αυτοκινητάμαξες είναι είτε κανονικού (σειρά 560), είτε μετρικού εύρους (σειρά 4501), αλλά με τα ίδια τεχνικά χαρακτηριστικά (χωρητικότητα, ταχύτητα, όψεις, κατασκευαστές, παροχή ενέργειας και αριθμό οχημάτων). Μπορούν να συζευχθούν σε πολλαπλή ζεύξη έως και με τρεις αυτοκινητάμαξες (σύνθεση 9 οχημάτων μαζί με τα κινητήρια οχήματα).

Συνολικά, υπάρχουν 29 τέτοιες αυτοκινητάμαξες, 17 της σειράς 560 και 12 της σειράς 4501. Χωράνε μέχρι 125 επιβάτες, 12 στην Α' και 113 στη Β' Θέση. Διαθέτουν έναν πετρελαιοκινητήρα τύπου MTU 12V 183 ισχύος 550 kilowatts (740 hp) και φτάνουν ταχύτητες μέχρι 115 χιλιόμετρα την ώρα (κανονικού εύρους, σειρά 560) και 100 χιλιόμετρα την ώρα (μετρικού εύρους, σειρά 4500). Οι αυτοκινητάμαξες αυτές, είναι γνωστές στον κύκλο των σιδηροδρομικών και ως "Υπόθετα" ή *"Railbus"* (σε ελεύθερη μετάφραση *"σιδηροδρομικό λεωφορείο"*), ονομασία που χρησιμοποιείται από τους φυσιολογικούς ανθρώπους, η οποία περιγράφει τις ελαφρές αυτοκινητάμαξες, στις οποίες ανήκουν.

Οι αυτοκινητάμαξες είναι κλιματιζόμενες και διαθέτουν πίνακες προορισμού, σύστημα ενημέρωσης επιβατών και τουαλέτες κενού κλειστού τύπου, οι οποίες διαθέτουν εύκολη πρόσβαση για ΑμεΑ. Στο ενδιάμεσο, διαθέτουν ένα κινητήριο όχημα που αποτελεί μονάδα ισχύος (Power Module), η οποία φέρει τους κινητήρες των τρένων.

Ιστορικό
--------

Το 1997, στο κανονικό δίκτυο κυκλοφορούσαν οι αυτοκινητάμαξες MAN-2 σειράς 620 (παλιότερα 701) και Ganz-Mavag σειράς ΑΑ.91, ενώ στο μετρικό οι MAN-1 σειράς 6521, MAN-4 σειράς 6501 και Ganz-Mavag των σειρών ΑΑ.6451 και ΑΑ.6461. Παρόλο που ήταν επιτυχημένες, ήταν παρωχημένης τεχνολογίας, άρα χρειάζονταν νέες αυτοκινητάμαξες υψηλών προδιαγραφών. Για την παραγγελία των νέων αυτών αυτοκινηταμαξών, ο ΟΣΕ στράφηκε στην κοινοπραξία Stadler-ADtranz-Ναυπηγεία Σκαραμαγκά, μέσω Προγραμματικών Συμφωνιών.Η παραγγελία περιλάμβανε 17 νέες αυτοκινητάμαξες τύπου DMU για το κανονικό δίκτυο (Σειρά 560) και 12 για το μετρικό δίκτυο (Σειρά 4501). 

Το G.T.W. (Προφέρεται Γκε-Τε-Βε) σημαίνει Gelenktriebwagen, το οποίο μεταφράζεται σε "Αρθρωτή αυτοκινητάμαξα", δηλαδή, που έχει δύο ή περισσότερα μέρη, τα οποία είναι συζευγμένα μεταξύ τους, ενώ το 2/6 σημαίνει ότι από τους 6 άξονες, οι 2 είναι κινητήριοι. Όσον αφορά το "Railbus", χρησιμοποιείται στην Καθομιλουμένη για να περιγράψει τις ελαφριές αυτοκινητάμαξες (Αυτές, όμως, που θεωρούνται συρμοί σιδηροδρόμου και όχι τροχιοδρόμου, τραμ δηλαδή.). Η σύνθεση των αυτοκινηταμαξών είναι 2' Bo' 2' και είναι κατασκευασμένες από κράματα αλουμινίου και χάλυβα, και στη μέση υπάρχει ένα ενδιάμεσο όχημα, το οποίο ονομάζεται "Power Module" (Μονάδα ισχύος και έλξης, όπου βρίσκεται Μηχανοστάσιο), όπου βρίσκεται ο πετρελαιοκινητήρας ισχύος 550 kW ονόματι MTU 12V 183, και οι υπόλοιποι μηχανισμοί. 

Η τελική συναρμολόγηση των 560 έγινε στα εργοστάσια της Stadler στο Bussnang, ενώ των 4501 στα εργοστάσια της Rhaetische Bahn στην Ελβετία. Η πρώτη σύνθεση 3 οχημάτων, έφτασε στις 25 Ιουνίου 2003 και από τις 24 Νοεμβρίου, οι πρώτες 4 δρομολογήθηκαν στις γραμμές Αθηνών-Χαλκίδας και Αθηνών-Αφιδνών με προσωρινή έδρα το Μ.Α.Ι. (Μηχανοστάσιο Άγιου Ιωάννη Ρέντης), ενώ η 560 110 μεταφέρθηκε στο Μ.Θ. (Μηχανοστάσιο Θεσσαλονίκης) και δρομολογήθηκε στη γραμμή Θεσσαλονίκη-Έδεσσα.

Σήμερα, η σειρά 4501 εξυπηρετεί αμαξοστοιχίες και στον Προαστιακό Σιδηρόδρομο της Πάτρας.

Τον Δεκέμβριο του 2018, η ΓΑΙΑΟΣΕ έκανε προκήρυξη διαγωνισμού μελέτης σκοπιμότητας για τη μετατροπή των μονάδων της κανονικής σειράς σε πλήρως ηλεκτροκίνητες.

Γκαλερί χρωματισμών
-------------------

* Χρωματισμός ΟΣΕΧρωματισμός ΟΣΕ
* Χρωματισμός ΠροαστιακούΧρωματισμός Προαστιακού
* Χρωματισμός ΤΡΑΙΝΟΣΕΧρωματισμός ΤΡΑΙΝΟΣΕ

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Stadler GTW στην Ελλάδα** |

Παραπομπές
----------

1. 1 2 3 4  Ζαρταλούδης, Γιάννης; Κλώνος, Αρτέμης (Δεκέμβριος 2003). «GTW 2/6». *Σιδηροτροχιά* (τεύχος 25): σελ. 12-25. *«Το πρώτο Railbus της Ελλάδας»*.
2. ↑  Χεκίμογλου, Αχιλλέας. «Πάτρα: 8.000 επιβάτες παίρνουν κάθε ημέρα το τρένο και δίνουν κέρδη».
3. ↑  «ΓΑΙΑΟΣΕ» (PDF).

|  |  |
| --- | --- |
| εικονίδιο Σιδηρόδρομος | Πύλη Σιδηρόδρομος |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τροχαίο υλικό του ΟΣΕ |
| --- |
|  |
| Κινητήριες μονάδες (Μηχανές έλξης) | 

|  |  |
| --- | --- |
| Ηλεκτράμαξες | 
120 (HellasSprinter) |
|  |
| Ντιζελάμαξες | 
220 (DE2000) | Α.201 |

 |  |
|  |
| Αυτοκινητάμαξες | 

|  |  |
| --- | --- |
| Ηλεκτράμαξες | 
460 |
|  |
| Ντιζελάμαξες | 
520 | GTW |

 |
|  |
| Στενού εύρους | 

|  |  |
| --- | --- |
| Κινητήριες μονάδες (Μηχανές έλξης) | 
ΔΑ.1 |
|  |
| Αυτοκινητάμαξες | 
3107 | Railbus |

 |
|  |
| Εκτός λειτουργίας | 

|  |  |
| --- | --- |
| Κινητήριες μονάδες (Μηχανές έλξης) | 
Α.223 | Α.302 | Α.325 | Α.326 | Α.367 | | Ελιγμών |
|  |
| Aυτοκινητάμαξες (Συρμοί) | 
ΑΑ.32 | ΑΑ.4201 | 6001 | ΑΑ.6402 | 3001-3003 | 3004-3007 | 6500+5500+1500 | 6520+5520 |
|  |
| Ατμάμαξες | 
ΔΚ8001 |

 |
|  |
| 

|  |  |
| --- | --- |
| Κινητήριες μονάδες (Μηχανές έλξης) | 
Α.221 | Α.251 | Α.301 | Α.321 | Α.351 | Α.401 | Α.411 | Α.551 | Α.9201 | Ελιγμών |
|  |
| Aυτοκινητάμαξες (Συρμοί) | 
Α.1 | 6001 | 660 |

 |

 |